Poštovani roditelji,

upis učenika u osnovnu školu za školsku godinu 2025./2026. će se odvijati **elektronskim putem** preko Nacionalnog informacijskog sustava za upise u osnovne škole. Roditelji trebaju podnijeti prijavu:

* za **upis djece s teškoćama u razvoju** od 1. veljače do 15. travnja 2025.
* za **prijevremeni upis ili privremeno oslobađanje od upisa u prvi razred** od 15. veljače do 31. ožujka 2025.
* za **redovan upis djeteta** od 15. veljače do 15. ožujka 2025.

**Prijave se podnose** preko poveznice <https://osnovne.e-upisi.hr/>. U sustav za elektroničke upise u osnovnu školu ulazi se preko portala **e-Građani**. Roditelji koji nemaju vjerodajnice za ulazak u portal mogu se javiti stručnoj službi škole na telefon 021/215-536.

Molimo roditelje da u obrascu prijava **obvezno** naznače ako traže produženi boravak, odgodu, privremeno oslobađanje od započetog školovanja ili prijevremeni upis.

Upisno područje OŠ kralja Zvonimira je:

1. za učenike od I. do VIII. razreda: MO Srednja Strana (Ulice: Mosećka, Bubići, Sesartići, Don Lovre Katića (kućni brojevi veći od 11), Kneza Trpimira (kućni brojevi neparni veći od 85), Frankopanska, Cetinska, Kneza Domagoja, Braće Radića, Petra Kružića, Drniška ulica, Ninčevići, Ninčevića gumno, Šubićeva, Kardinala Kuharića, Dražena Kuduza),
2. za učenike od V. do VIII. iz naselja Rupotina: MO Rupotina (Ulice: Ante Starčevića, Put Kule, Braće Katića, Fra Grge Martića, Put Voljaka, Pod Gredom, Put Blaca, Put Bobana).
3. za učenike od I.- IV. razreda Područne škole Rupotina: MO Rupotina (Ulice: Ante Starčevića, Put Kule, Braće Katića, Fra Grge Martića, Put Voljaka, Pod Gredom, Put Blaca, Put Bobana).

Napomena: OŠ kralja Zvonimira je škola s produženim boravkom, škola za odgoj i obrazovanje djece s teškoćama u razvoju te škola bez arhitektonskih barijera.

Stručna služba škole